TUNNIKAVA – EESTI (RISTSÕNA EESTI KOHTA)

**Tunni teema:** Ristsõna Eesti kohta

**Klass:** 2. klass

**Õppeained:** informaatika ja eesti keel

**Tunni kestvus:** 2 x45 minutit

**Autor:** Merlin Kirbits

**Autoriõigused:** [Creative Commons sisulitsents CC BY-SA 3.0](https://creativecommons.org/licenses/by-sa/3.0/ee/)

 **Tunni eesmärgid:**

1. koostada vähemalt 5 küsimusest koosnev Eesti teemaline ristsõna;
2. aktiviseerida ja kinnistada varasemaid teadmisi Eesti kohta;
3. analüüsida ristsõna koostamise kogemust.

**Üldpädevused, mida toetatakse:** digipädevus, kultuuripädevus ja väärtuspädevus

**Õpitulemused:**

Õpilane

1. saab hakkama juhendi järgi ristsõna koostamisega LearningApps keskkonnas;
2. saab hakkama juhendi järgi ristsõna lingi postitamisega Padleti veebitahvlile;
3. oskab loetu/kuuldu põhjal koostada küsimusi;
4. analüüsib õpetaja kaasabil ristsõna koostamise kogemust.

**Mõisted:** ristsõna

**Õpilaste eelteadmised ja -oskused:** -

**Tunniks vajalikud vahendid**: arvutid

**Eelnevalt vajalikud tegevused:**

1. õpetaja valib välja ühe Eesti teemalise ristsõna. Ristsõna võib olla paberile prinditud, veebipõhine või tahvlile joonistatud;
2. õpetaja loob [Padlet](https://padlet.com/dashboard) keskkonnas veebitahvli ning aktiveerib „Rate“ ja „Comment“ võimaluse;
3. õpetaja loob ise kõigile õpilastele [LearningApps](https://learningapps.org/) keskkonnas kontod (Minu klassid). Kui õpilased registreerivad ennast ise kasutajaks (õpilasena), siis ei saa nad enda tehtud ristsõna lingiga kahjuks jagada. Ristsõnade tegemiseks võib kasutada ka mõnda teist keskkonda.

**Tunni käik**:

|  |  |  |  |
| --- | --- | --- | --- |
| **Tunni osad** | **Tegevusele kuluv aeg** | **Õpetaja tegevus** | **Õpilaste tegevus** |
| HÄÄLESTUS | 5 | Õpetaja palub õpilastel käega märku anda, kes on varem ristsõnu lahendanud. Seejärel tutvustab õpetaja õpilastele ühte Eesti teemalist ristsõna ja laseb selle kas üksi, paaristööna või kogu klassi kaasates ära lahendada.  | Õpilased kuulavad õpetaja juhiseid ning lahendavad ära ühe Eesti teemalise ristsõna.  |
| ÕPPIMINE | 201045 | Õpetaja kirjutab tahvlile abistavad küsisõnad (kes, kus, kuidas, mis, millal … ) ja palub õpilastel koostada Eesti kohta vähemalt 5 küsimust koos vastustega. Küsimused võivad olla esitatud ka ainult varem läbitud teemade kohta (nt vabadussõda, rahvuseepos Kalevipoeg, emakeelepäev). Õpilased võivad kasutada seejuures varasemaid töölehti ja materjale. Vajadusel abistab õpetaja õpilasi küsimuste koostamisel. Õpetaja tutvustab õpilastele põgusalt LearningApps ristsõna koostamise keskkonda ning juhendeid. Juhendid on jagatud parema jälgitavuse huvides kaheks: esiteks ristsõna koostamine ja teiseks ristsõna postitamine Padleti veebitahvlile. Samuti on mõlemal juhendil kaks raskusastet (tekstiline juhend on üldisem ja raskem, piltidega juhend on põhjalikum ja lihtsam). Vajadusel abistab õpetaja õpilasi.  | Õpilased koostavad kirjalikult vähemalt 5 küsimust Eesti kohta koos vastustega. Vajadusel võivad õpilased küsimusi ja vastuseid paarilisega või õpetajaga arutada. Õpilane saab ise valida, millise juhendi järgi ta töötada soovib. Ainult teksti sisaldavad juhendid on üldisemad ja raskemad ning piltidega juhendid põhjalikumad ja lihtsamad.Õpilane koostab LearningApps keskkonnas vähemalt 5 küsimusest koosneva Eesti teemalise ristsõna ning postitab ristsõna lingi õpetaja poolt etteantud kohta (soovituslikult Padleti veebitahvlile).  |
| REFLEKSIOON | 10 | Õpetaja tutvub õpilaste ristsõnadega ning annab igale ristsõnale kommentaari all tagasisidet. Näiteks:„Sul on väga head küsimused.“„Jäin hätta X küsimusele vastamisega … . „ „Mulle meeldis, et lisasid küsimuste juurde pildid.“ Õpetaja teeb järgmises tunnis üldise kokkuvõtte õpilaste ristsõnadest ja õpilaste enesehinnangust ristsõna koostamise kogemuse kohta. ★ - Ei saanud üldse hakkama. ★★ - Tekkisid raskused, töö jäi poolikuks. ★★★ - Sain kõigega hakkama, kasutasin palju abi. ★★★★ - Sain kõigega hakkama, kasutasin veidi abi. ★★★★★ - Sain kõigega iseseisvalt hakkama.Ühiselt arutletakse selle üle, kuidas oleks saanud õpetaja veelgi paremini õpilasi uute oskuste omandamisel toetada.  | Iga õpilane hindab viie palli süsteemis enda ristsõna koostamise kogemust. Iga õpilane lahendab ära (tunnis või kodus) vähemalt 3 teiste koostatud ristsõna.  |